17/12/2018 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Convocatoria para o reparto de composteiros domésticos

O obxecto é repartir de forma gratuíta 78 composteiros domésticos (4 de maiores dimensións que os 74 restantes) para introducir e facilitar a transformación dos residuos orgánicos, en fertilizante, a través da compostaxe. Coa compostaxe recíclase a materia orgánica, axudando a reducir a cantidade de residuos que acaban no contedor, tratando de mitigar o cambio climático. Os gastos de conservación e mantemento de cada un dos composteiros correspóndelle ao seu destinatario, que se compromete a utilizar o ben segundo a súa natureza. Poderán concorrer ao presente procedemento as persoas físicas que cumpran os seguintes requisitos: - Ser maior de idade - Estar inscrito no Padrón municipal da Coruña. A acreditación do empadroamento poderá ser obxecto de comprobación de oficio polo Concello da Coruña. - Ter a súa disposición unha vivenda, con xardín ou horta, no Concello da Coruña. Tamén poderán concorrer ao presente procedemento os centros de ensino e as asociacións sen ánimo de lucro, legalmente constituídas, que teñan a súa sede social ou delegación no termo municipal da Coruña, que acrediten o seu carácter social, pedagóxico, terapéutico ou ambiental e que dispoñan dun xardín ou horta, no Concello da Coruña. Estes requisitos deberán cumprirse na data na que finalice o prazo de presentación das solicitudes, e durante todo o período de duración a que se refire a seguinte cláusula. O uso do composteiro será persoal e intransferible. O órgano municipal competente poderá revogar e deixar sen vixencia a cesión do composteiro, se a persoa usuaria incumpre de forma sobrevida os requisitos sinalados neste artigo, ou se se dá algunha outra das circunstancias que as normas desta convocatoria prevexan como causa de revogación, debendo devolver o composteiro facilitado. Os composteiros entréganse para ser utilizados un mínimo de 4 anos. Este prazo empezará a computar a partir do día seguinte ao da entrega dos composteiros. A partir do cuarto ano considérase que os bens están amortizados e nun estado de deterioro, tralo seu uso, que non fai posible a súa recuperación, entendendo esgotado o seu aproveitamento. Cada persoa poderá realizar unha única solicitude. As persoas físicas interesadas deberán presentar unha declaración responsable/solicitude conforme ao modelo que se recolle no anexo I, de acordo co artigo 66 da Lei 39/2015, do 1 de outubro, do procedemento administrativo común das administracións públicas. As persoas físicas achegarán xunto coa declaración responsable/solicitude do anexo I a copia do DNI. As persoas xurídicas interesadas deberán presentar unha declaración responsable/solicitude conforme ao modelo que se recolle no anexo II, de acordo co artigo 66 da Lei 39/2015, do 1 de outubro, do procedemento administrativo común das administracións públicas. As persoas xurídicas achegarán xunto coa declaración responsable/solicitude do anexo II a copia dos estatutos da entidade. Terase en conta, para determinar a sede social da entidade, o domicilio que figure nos seus estatutos. De modificarse o domicilio social, deberá acreditarse a súa modificación no rexistro correspondente. En todo caso, entenderase cumprido este requisito cando a entidade solicitante da axuda estea inscrita no Rexistro Municipal de Asociacións Coruñesas. No caso de existir delegación da entidade, esta deberá acreditarse mediante o contrato ou o documento de valor xurídico similar a nome da entidade na que conste que a súa utilización será para actividades da propia entidade. No caso de que os documentos esixidos xa estivesen en poder de calquera órgano do Concello da Coruña, a persoa solicitante poderase acoller ao establecido no artigo 53.1, letra d, da Lei 39/2015, do 1 de outubro, de procedemento administrativo común, sempre que se faga constar a data e o órgano ou dependencia en que foron presentados ou, de ser o caso, emitidos, e cando non transcorresen máis de cinco anos desde a finalización do procedemento ao que correspondan. Nos supostos de imposibilidade material de obter o documento, o órgano competente poderalle requirir á persoa solicitante a súa presentación, ou, na súa falta, a acreditación por outros medios dos requisitos a que se refire o documento. As persoas interesadas, que cumpran as esixencias previstas na convocatoria, poderán presentar a solicitude e a documentación complementaria no rexistro xeral do Concello da Coruña ou a través de calquera das outras formas previstas no artigo 16.4 da Lei 39/2015, do 1 de outubro, do procedemento administrativo común das administracións públicas. As solicitudes poderanse presentar a través da sede electrónica do Concello da Coruña https://sede.coruna. gob. es. A solicitude irá dirixida ao Servizo de Medio Ambiente do Concello da Coruña, que instruirá o procedemento. O prazo de presentación das solicitudes será de 15 días hábiles, que se contarán a partir do día seguinte ao da publicación da presente convocatoria no Boletín Oficial da Provincia (BOP). Ademais, a convocatoria poderá tamén ser publicada no sitio web www.coruna.es/medioambiente, no taboleiro de anuncios municipal (https://sede.coruna. gob. es/opensiac/action/infopublica? method=enter&edictos=true) e a través dos medios que se consideren adecuados para facilitar a súa divulgación. Unha vez que remate o prazo de presentación de solicitudes, e no caso de que se observen defectos ou omisións na documentación presentada, publicarase o correspondente requirimento, na páxina web municipal www.coruna.es/medioambiente, para os efectos de que as/os interesadas/os poidan emendar a documentación requirida no prazo de 10 días. Sen prexuízo do anterior, poderáselle requirir que achegue cantos datos, documentos complementarios e aclaracións resulten necesarios para tramitar e resolver o procedemento. Non axustarse aos termos da convocatoria, o incumprimento dos requisitos nela establecidos e a ocultación de datos, a súa alteración ou calquera manipulación da información solicitada serán causas de exclusión da solicitude presentada. Cando transcorra o prazo de 10 días sen que se emenden as causas de exclusión, considerarase que a persoa interesada desiste da súa petición nos termos establecidos no artigo 68 da Lei 39/2015, do 1 de outubro, do procedemento administrativo común das administracións públicas. No caso de que non se observen defectos ou omisións na documentación presentada, ou de ser o caso unha vez emendados, publicarase a resolución de asignación dos composteiros no sitio web www.coruna.es/medioambiente e no taboleiro de anuncios municipal (https://sede.coruna. gob. es/opensiac/action/infopublica? method=enter&edictos=true), así como a través dos medios que se consideren adecuados para facilitar a súa divulgación. Na resolución poderá xa indicarse o lugar no que se producirá a entrega dos composteiros así como a información que se estime necesaria. A asignación dos composteiros realizarase por orde de presentación das solicitudes (con independencia de que tivera que ser obxecto de emenda, e sempre que se realice a emenda), do seguinte xeito: En primeiro lugar, asignaranse os composteiros grandes (4) os centros de ensino e as asociacións sen ánimo de lucro, por orde de presentación. En segundo lugar, procederase o reparto do resto de composteiros (74) as persoas físicas, centros de ensino e asociacións sen ánimo de lucro, por orde de presentación. No caso de que non quedaran repartidos todos os composteiros grandes, repartiranse en primeiro lugar os ditos composteiros. Se quedaran composteiros sen repartir, poderán ser solicitados e asignados a persoas físicas, centros de ensino e asociacións sen ánimo de lucro, de acordo coas esixencias da presente convocatoria, por orde de solicitude. De conformidade co establecido na Lei orgánica 15/1999 de protección de datos de carácter persoal, ponse en coñecemento que os datos persoais que se faciliten cos anexos I e II, e demais documentación que se achegue, pasarán a formar parte do ficheiro denominado AUPAC, do que é o responsable do seu tratamento o Concello da Coruña, e que ten como finalidade a súa utilización para tramitar o presente procedemento de concorrencia competitiva. Os dereitos de acceso, rectificación, cancelación e oposición aos datos persoais deste ficheiro poderanse exercer ante o rexistro xeral do Concello nos termos establecidos nos artigos 15, 16 e 17 da lei. A participación neste procedemento supón consentir o tratamento e a cesión/comunicación dos datos de carácter persoal que resulten precisos para o desenvolvemento, cumprimento e control da convocatoria. Así mesmo, supón autorizar o Concello da Coruña para solicitarlles a outras administracións públicas a información que resulte precisa. O Concello da Coruña programará unha acción formativa, de asistencia obrigatoria. O concello realizará accións de seguimento do uso do composteiro. En particular realizaranse, alo menos, tres visitas obrigatorias. Unha visita de posta en marcha, outra aproximadamente aos tres meses e outra aproximadamente aos dous anos. - Dispoñer dun xardín ou horta no Concello da Coruña, permitindo o seu acceso conforme a obriga sinalada no último punto - Utilizar o composteiro para a produción de compost a partir de residuos orgánicos domésticos. - Recibir unha guía formativa e asistir a unha xornada formativa. - Facilitar as tarefas de seguimento que se programen polo concello. - Permitir as visitas que se estimen oportunas para o control do bo uso dos composteiros e, en particular, unha visita de posta en marcha, outra aproximadamente aos tres meses e outra aproximadamente aos dous anos. Todas estas obrigas son indelegables, tendo que ser cumpridas polo titular do composteiro. En particular, as tarefas de seguimento e as visitas realizaranse coa súa asistencia. Devolverase ou, no seu caso, poderá requirirse a devolución do composteiro cedido, sen dereito a indemnización e dentro do prazo dos catro anos sinalados na cláusula terceira, no caso de que se deixen de cumprir os requisitos esixidos nesta convocatoria. O incumprimento das obrigas sinaladas na cláusula novena comportan unha sanción pecuniaria ou levan a requirir a devolución do composteiro cedido. A opción por unha ou por outra será decidida discrecionalmente pola Administración por razóns de oportunidade ou de interese público. A sanción pecuniaria será por importe de 75 euros. A sanción imporase logo do previo expediente no que, antes de ditarse resolución, se dea audiencia á persoa interesada, e sen que resulte de aplicación a normativa propia do dereito sancionador senón as disposicións xerais do procedemento administrativo común. A Coruña, 11 de decembro de 2018. A Xunta de Goberno Local, PD A Concelleira Delegada de Medio Ambiente María García Gómez D./D.ª __________________________________________________________________, co DNI núm. __________________, con domicilio para notificacións en ________________________________________________________________________, código postal ______________, municipio ________________________________, teléfono ____________________, correo electrónico _________________________________________________________________ - Que son maior de idade. - Que estou empadroado/a no Concello da Coruña. - Que teño a miña disposición unha vivenda, con xardín ou horta, no Concello da Coruña, con dirección en ___________ _______________________________________________________________________________________________________ - Que acepto integramente as cláusulas establecidas na convocatoria para o reparto de composteiros domésticos. - Concorrer á convocatoria para o reparto de composteiros domésticos. Axúntase copia do DNI. ________________________, _____ de __________________ de ________ Sinatura Asdo.: ____________________________. D./D.ª __________________________________________________________________, co DNI núm. __________________, con domicilio para notificacións en __________________________________________________________________, código postal _______________, municipio ____________________________________, teléfono _____________________, correo electrónico ___________________________________, no nome e representación de _______________________________ ________________________________________________________________________ - Que a entidade á que represento é, (marcar un, o que proceda):  Centro de ensino  Asociación sen ánimo de lucro - Que a entidade á que represento ten a súa sede social ou delegación no termo municipal da Coruña e que ten un carácter social, pedagóxico, terapéutico ou ambiental. - Que a entidade á que represento ten a súa disposición un xardín ou horta no Concello da Coruña con dirección en __ _______________________________________________________________________________________________________ - Que a entidade á que represento acepta integramente as cláusulas establecidas na convocatoria para o reparto de composteiros domésticos. - Concorrer á convocatoria para o reparto de composteiros domésticos. Axúntase copia dos estatutos da entidade. ________________________, _____ de ____________________ de ________ Sinatura Asdo.: ____________________________”.